9 તાલુકાઓનો બનેલો મહેસાણા જિલ્લો અનેક વિશેષતાઓ ધરબીને બેસ્યો છે. આ જિલ્લાની અન્ય મોટી ખાસિયત એ છે કે, વડાપ્રધાન નરેન્દ્ર મોદી અને ગુજરાતના પ્રથમ મહિલા મુખ્યમંત્રી આનંદીબેન પટેલ તથા હાલના નાયબ મુખ્યમંત્રી નીતિન પટેલનો આ ગૃહ જિલ્લો છે. મહેસાણા પાટીદારોનું વર્ચસ્વ ધરાવતો જિલ્લો ગણાય છે. ત્યારે મહેસાણા જિલ્લાની ખાસિયતો છે જાણવા જેવી.. મહેસાણા કદમાં મધ્યમકક્ષાનું શહેર છે. એ અમદાવાદ જેટલું ધમધમતું નથી, વડોદરા જેટલું સાંસ્કૃતિક નથી, સુરત જેટલું બહુરંગી નથી કે રાજકોટ જેટલું ઝડપી નથી. પરંતુ તેમ છતાં મહેસાણાની આગવી વિશેષતા છે.